Avokadopeerboomblog: October 2012
Do you remember last week? Here is what happened...
Kenridge dam, Durbanville
Moenie ophou nie, al voel dit vir jou of jou kop gaan ontplof!
Een vers per week, of selfs een vers elke tweede week, en jy kan 'n hoofstuk in 'n jaar se tyd memoriseer!
Onthou, wanneer die woorde eers in jou kop is, dan is dit wanneer hulle in jou hart begin werk. En as die woorde eers in jou hart is, verander dáárdie woorde jou hele LEWE!
Soms raak dit moeilik. Hou net aan. Dit is in die moeilike tye wat die woorde eers in jou hart moet werk voordat hulle in jou kop kan gaan vassit!
Skryf die verse neer: in 'n boek, op die muur.
Sê die woorde hardop - dit is baie belangrik. Die klank van jou eie stem maak dit soveel makliker om te onthou.
Maak bebruik van handgebare terwyl jy die verse opsê.
Hersien alle gememoriseerde verse een maal per week. (Sondag is 'n goeie dag hiervoor.) Neem die tyd om enige foutjies wat ingesluip het reg te maak.
Lees saans gememoriseerde verse voor jy gaan slaap. Ek lees dan ook sommer die verse wat ek nog moet memoriseer vooruit. Op hierdie manier raak die nuwe verse meer en meer bekend.
Moenie haastig wees nie, hierdie is 'n langtermyn belegging!
Labels: Afrikaans, Scripture memorization, Top ten Tuesday
Tien maniere om bietjie minder vir jouself te leef.
1. Begin deur jou eie seëninge te tel. Letterlik! Gaan skryf hulle neer.
2. Leef 'n bietjie stadiger en kyk wat om jou aangaan. Luister na wat mense regtig sê. Spandeer daardie ekstra 5 minute in gesprek met iemand. Stadig, stadiger.
3. Tree uit jou gemak zone en gaan uit jou gewone pad, ry anderkant om, 'n ander roete. Kyk om jou rond, met 'n oop hart...
4. Begin droom van daardie onmoontlike droom.
5. Doen een iets vir iemand anders en verwag niks terug nie.
6. Gebruik net wat jy het, net waar jy is.
7. Moenie wag vir môre, of volgende week, of tot jy meer geld het nie. Moenie dat allerhande verskonings jou keer nie.
8. Moenie ander mense oordeel nie. Die lyn tussen rykdom en armoede is soms net twee salarisse weg...